Projekts

**LATVIJAS REPUBLIKAS MINISTRU KABINETA**

 **SĒDES PROTOKOLLĒMUMS**

### Rīgā Nr. 2017.gada \_\_\_\_\_\_\_\_

.§

**Informatīvais ziņojums par Rīcības plānā personu, kurām nepieciešama starptautiskā aizsardzība, pārvietošanai un uzņemšanai Latvijā, paredzēto pasākumu izpildi** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(…)

1. Pieņemt zināšanai iekšlietu ministra iesniegto informatīvo ziņojumu.
2. Rīcības plāna izpildē iesaistītajām institūcijām turpināt plānā paredzēto uzdevumu izpildi to pamatfunkciju izpildei, kā arī Eiropas Savienības fondu un projektu īstenošanai piešķirtā finansējuma ietvaros, nepieciešamības gadījumā sagatavojot un noteiktajā kārtībā virzot finansējuma pieprasījumu no valsts budžeta programmas 02.00.00 "Līdzekļi neparedzētiem gadījumiem", kurā ir atspoguļots detalizēts nepieciešamā finansējuma aprēķins un tā nepieciešamības pamatojums.
3. Atbalstīt Iekšlietu ministrijas priekšlikumu par pašreizējā Rīcības plānā paredzēto pasākumu finansēšanas modeļa saglabāšanu turpmākajam Rīcības plāna īstenošanas periodam, paredzot, ka finansējumu Rīcības plānā paredzēto pasākumu īstenošanai plāno decentralizēti plāna izpildē iesaistīto resoru attiecīgajās valsts budžeta programmās (apakšprogrammās).
4. Labklājības ministrijai līdz 2018.gada 30.martam izvērtēt Patvēruma meklētāju, bēgļu un personu ar alternatīvo statusu sociālekonomiskās iekļaušanas darba grupā, kas izveidota ar Labklājības ministrijas 2016.gada 14.novembra rīkojumu Nr.90, informatīvā ziņojuma 2.sadaļas 2.1.punktā “Identificētie problēmjautājumi” norādīto 1., 2. un 4.problēmjautājumu un iesniegt priekšlikumus turpmākai problēmu risināšanai, tai skaitā par iespējamiem finansējuma avotiem, izskatīšanai Ministru kabinetā.
5. Pēc jautājuma izskatīšanas Sabiedrības integrācijas fonda padomē, Sabiedrības integrācijas fondam sadarbībā ar iesaistītajām institūcijām atbilstoši informatīvā ziņojuma 2.sadaļas 2.1.punktā “Identificētie problēmjautājumi” norādītajam 3.problēmjautājumam līdz 2018.gada 30.martam iesniegt priekšlikumus Ministru prezidentam par nepieciešamajiem pasākumiem, finanšu resursiem un iespējamiem finansējuma avotiem, lai noteiktu Sabiedrības integrācijas fondu par patvēruma meklētāju, bēgļu un personu ar alternatīvo statusu sociālekonomiskās iekļaušanas pasākumu, kas noteikti Rīcības plāna 3.rīcības virzienā, koordinējošo iestādi.
6. Kultūras ministrijai sadarbībā ar Labklājības ministriju līdz 2018.gada  30.martam izvērtēt informatīvā ziņojuma 2.sadaļas 2.1.punktā “Identificētie problēmjautājumi” norādīto 6.problēmjautājumu un iespējamos risinājumus un veikt nepieciešamos pasākumus šo problēmjautājumu risināšanai.
7. Veselības ministrijai sadarbībā ar Iekšlietu ministriju, kā arī citām iesaistītajām institūcijām līdz 2018.gada  30.jūnijam izvērtēt informatīvā ziņojuma 2.sadaļas 2.1.punktā “Identificētie problēmjautājumi” norādīto 7.problēmjautājuma 1.punktu un veikt nepieciešamos pasākumus šī problēmjautājuma risināšanai.
8. Veselības ministrijai sadarbībā ar iesaistītajām institūcijām līdz 2018.gada  31.decembrim izvērtēt informatīvā ziņojuma 2.sadaļas 2.1.punktā “Identificētie problēmjautājumi” norādīto 7.problēmjautājuma 2.punktu un veikt nepieciešamos pasākumus šī problēmjautājuma risināšanai.
9. Kultūras ministrijai sadarbībā ar Veselības ministriju un Iekšlietu ministriju, kā arī citām iesaistītajām institūcijām līdz 2018.gada  30.martam izvērtēt informatīvā ziņojuma 2.sadaļas 2.1.punktā “Identificētie problēmjautājumi” norādīto 7.problēmjautājuma 3.punktu un veikt nepieciešamos pasākumus šī problēmjautājuma risināšanai.

# Ministru prezidents M.Kučinskis

# Valsts kancelejas direktors J.Citskovskis

Iesniedzējs:

Iekšlietu ministrs R.Kozlovskis

Vīza:

valsts sekretārs D.Trofimovs

11.10.2017. 09:00

393

S.Barks

67219349, sandis.barks@iem.gov.lv